মোঃ আলমগীর মিয়া, নবীগঞ্জ থেকে ॥ নবীগঞ্জে এক মহিলাকে ধর্ষণ করা হয়েছে বলে থানায় অভিযোগ দেয়া হয়েছে। গত শুক্রবার বাড়ির পার্শ্ববর্তী হাওরে শাক তুলতে গেলে ধর্ষণের ঘটনা ঘটে বলে জানিয়েছেন ভিকটিমের পরিবার। ভিকটিমের বাড়ি বাউসা এলাকায়। অভিযোগ সূত্রে জানা গেছে, শুক্রবার বিকেলে ওই মহিলা বাড়ির পাশে হাওরে শাক তুলতে যান। এ সময় একই এলাকার আফসর (৩০) ও আলামিন (২৫) নামে দুই যুবক তাকে ধর্ষণ করে। মহিলা বাড়িতে এসে ঘটনাটি তার পরিবারকে জানায়। পরে তাকে নবীগঞ্জ উপজেলা স্বাস্থ্য কমপ্লেক্সে নিয়ে আসলে কর্তব্যরত চিকিৎসক হবিগঞ্জ আধুনিক সদর হাসপাতালে প্রেরণ করেন। মহিলার পিতা জানান, আমার মেয়েটি খুবই সহজ সরল। ঠিকমত গুছিয়ে কথা বলতে পারে না। তবে ধর্ষণের কথা বলায় আমি তাকে হাসপাতালে নিয়ে এসেছি। ...